# Már biztosan teltházas a Kispál és a Borz visszatérése a Fishingen

## Teltházas a Fishing on Orfű 0. napja, ahol négy év szünet után újra színpadra áll a Kispál és a Borz. A fesztiválra továbbra is kaphatóak 3 napos bérletek.

Elkelt minden jegy a Fishing nulladik napjára. **Kispál és a Borz (Original)** néven itt lép színpadra az alapító Bräutigam - Kispál - Lovasi – Ózdi felállás, hogy az első 4 sorlemez legjobb dalait adja elő.

“A Fishing pont attól élhető fesztivál, hogy nem engedünk be több embert, mint amennyi jól tudja magát érezni. A Kispál és a Borz koncertjének napjára árusított napijegyek, valamint a 4 napos bérletek összességében már most elérték ezt a határt.” – mondták el a szervezők.

A fesztiválra továbbra is válthatóak 3 napos bérletek, a csütörtöki / pénteki / szombati napijegyek árusítását pedig leghamarabb májusban indítják el a szervezők. A fesztiválon fellép napjaink minden fontos koncertzenekara: a **Punnany Massif**, a **Brains**, az **Intim Torna Illegál**, a **Budapest Bár**, a **Péterfy Bori & Love Band**, a **Quimby**, a **Supernem**, az **Anna & the Barbies**, a **HS7**, a **Vad Fruttik**, a **Kiscsillag,** a **30Y**, a **Subscribe**, az **Ivan & the Parazol**, a **PASO**, a **Carbonfools**, **Akkezdet Phiai**, a **Bëlga**, a **Fish!**, az **annabarbi**, **Odett**, az **Isten Háta Mögött**, a **Soerii & Poolek ULTRATRONIK 3000**, az **Alvin és a Mókusok**, az **Óriás**, **Ganxsta Zolee és a Kartel**, a **Hősök**, A **Kutya Vacsorája** és még sokan mások.

3 napos bérletek kaphatóak a Ticketportál országos hálózatában, valamint a <http://fishingonorfu.hu/2014/jegy.html> weboldalon.

Minden további információ valmint a részletes zenei program megtalálható a [www.fishingonorfu.hu](http://www.fishingonorfu.hu) oldalon.