# Teltházas a Fishing on Orfű

### Történelme során először már elővételben teltházas a legszerethetőbb orfűi fesztivál, a Fishing on Orfű.

Ami az eddigi években csak a helyszínen következett be, idén majd’ egy héttel a fesztivál kezdete előtt már tény: az orfűi fesztiválra minden jegy elkelt! A nulladik nap - amelyen a Kispál és a Borz (ORIGINAL) lép fel - már áprilisban teltházas lett, a fesztivál további napjaira vásárolható jegyek és bérletek pedig a mai nappal fogytak el.

A családiasságáról elhíresült fesztivál nem titkolt célja, hogy az elkövetkező években (amelyek nulladik napjain szintén a Kispál és a Borz ad majd tematikus koncerteket) még inkább az elővételre összpontosítsanak, hisz nem tervezik sem a fesztivál bővítését, sem annak költöztetését.

A Fishing on Orfűn fellép a hazai underground koncertzenekarok színe-java, a legnépszerűbb formációk fellépésein túl itt mutatkozik be Németh Juci új zenekara, a Hey Honey, 9 év után rendkívüli koncertet ad az annabarbi, valamint fellép a Los Angeles-i poszt-hardcore szintér kíválósága, a letlive. is.

Minden információ, valamint a fellépők sora megtalálható a fesztivál weboldalán: [www.fishingonorfu.hu](http://www.fishingonorfu.hu)