# Rendkívüli meglepetésfellépők a Fishing on Orfű Kispál-napján

### A Csík zenekar nagykoncertjén és a Kispál-gála bejelentett zenekarain túl a Fishing szervezői rendkívüli meglepetésfellépőkkel is kedveskednek a nulladik napi látogatóknak.

Azon túl, hogy olyan izgalmas és fontos produkciók mutatják be Kispál-átirataikat, mint a Punnany Massif, a Supernem, az Intim Torna Illegál, a Bëlga vagy a Subscribe, a szervezők sajátos és különleges, akár csak erre az estére összeálló produkciókat is meghívtak a nulladik napi gálára. Ott lesz a Kispál-napon **Beck Zoli** és **Sárközy Zoltán Papa** a 30Y-ból, valamint **Szűcs Krisztián** a HS7-ből, akik már a Kispál búcsúkoncerten is vendégeskedtek. Fellép még **Frenk**, **Pásztor Anna** és **Pásztor Sámuel** az Anna & the Barbies-ből, **Vitáris Iván** az Ivan & the Parazolból valamint a pécsi dalnok, **Járai Márk** is. A Kispál-napon mutatkozik be a **Budapest Voices** nevű különleges kórusprodukció is, de ott lesznek még a **Forradalmárok** is, akik flashmob-szerű Kispál-énekléseikről híresek. A meglepetésvendégek sorában a legkülönlegesebb talán **Fluor Tomi** lesz, aki – maga is Kispál-rajongó révén – vélhetőleg új arcát mutatja majd meg a Fishing közönségének.

A Kispál-nap részletes programja itt található: <http://fishingonorfu.hu/2013/foo.php?site=kispal>

A Kispál-napra 2990 Ft-ért vásárolhatóak napijegyek, de természetesen a Fishing bérlettel is látogatható a nulladik nap. Jegyek és bérletek a *Ticketportal* országos hálózatában vagy a [http://fishingonorfu.ticketportal.hu/](http://fishingonorfu.ticketportal.hu/" \t "_blank) weboldalon vásárolhatóak.