# letlive. a Fishing on Orfűn!

## A keményebb zenék kedvelőinek jó hír, hogy a letlive., a Los Angeles-i poszt-hardcore színtér legaktuálisabb zenekara is fellép az idei Fishing on Orfűn.

A 2002-ben alakult formáció 4 nagylemezt jelentetett meg, legutóbb a 2013-as *The Blackest Beautiful*-t, és olyan zenekarokkal turnézott, mint a Deftones, az Enter Shikari, a Billy Talent vagy a Boysetsfire. A nevüket szigorúan „**letlive**.”-ként író Los Angeles-iek már többször jártak hazánkban, de ez lesz az első szabadtéri fesztiválfellépésük Magyarországon. A kirobbanóan energikus koncertjeiről híres formáció június 19-én, csütörtökön lép fel a fesztiválon.

Habár a Fishing on Orfű leginkább a magyar alternatív zene élvonalát mutatja be, eddigi története során már olyan külföldi produkciókat is elhozott Orfűre, mint a De-Phazz, a Washington Dead Cats, az Inspector Cluso, a Modestep, a Longital, a Maybeshewill, a Chew Lips, vagy a Gunning for Tamar.

A fesztivál június 18-21 között kerül megrendezésre, a nulladik napon a Kispál és a Borz Originál ad koncertet. Jegyek, további információ: [www.fishingonorfu.hu](http://www.fishingonorfu.hu)